ব্যক্তিগত জীবনে মাহতাব উদ্দিন ছিলেন চার ছেলে ও চার মেয়ের জনক। তাঁর জ্যেষ্ঠ পুত্র ড.ফসিউদ্দিন মাহাতাব বিয়ে করেছিলেন বাংলাদেশের প্রখ্যাত সমাজসেবী প্রফেসর ডা.ইব্রাহিম সাহেবের কন্যা- প্রফেসর ডা.হাজেরা মাহতাবকে। চাঁপাইনবাবগঞ্জের কৃতি সন্তান- ড.ফসিউদ্দিন মাহাতাব রাষ্ট্রপতি জিয়াউর রহমানের উপদেষ্টা পরিষদের সদস্য এবং তৎকালীন সরকারের প্রতিমন্ত্রী হয়েছিলেন। বিশিষ্ট সমাজসেবী, মানবতাবাদী, আলোকিত মানুষ- মাহাতাব উদ্দিন সরকার ১৯৭৯ সালে মৃত্যুবরণ করেন। চাঁপাইনবাবগঞ্জ পৌরসভা থেকে ২০০৩ সালে গুণি এই সমাজসেবী ব্যক্তিকে ‘চাঁপাইনবাবগঞ্জ পৌরসভা শতবর্ষ পূর্তি উৎসব সম্মাননা’ প্রদান করা হয়। { অসমাপ্ত…/ বিস্তারিত প্রকাশিতব্য মূল গ্রন্থ- ‘আলোকিত চাঁপাইনবাবগঞ্জ’ (চাঁপাইনবাবগঞ্জের দু’শো বছর ইতিহাসের বিশিষ্ট ব্যক্তিদের সংক্ষপ্তি জীবনী)}